[pic] | AZ EURÓPAI KÖZÖSSÉGEK BIZOTTSÁGA |

Brüsszel, 19.6.2007

COM(2007) 338 végleges

Javaslat

A TANÁCS RENDELETE

a Libériával szembeni egyes korlátozó intézkedésekről szóló 234/2004/EK rendelet módosításáról

(előterjesztő: a Bizottság)

INDOKLÁS

1. A Libériával kapcsolatos 234/2004/EK rendelet a 2006/31/KKBP és a 2006/518/KKBP közös állásponttal, valamint az 1521/2003 és ezt követő, Libériával szembeni korlátozó intézkedéseket megújító és módosító ENSZ biztonsági tanácsi határozatokkal összhangban megtiltja a fegyverekkel és katonai felszerelésekkel kapcsolatos bizonyos szolgáltatások nyújtását, valamint a nyersgyémántok behozatalát.

2. A 2006. december 20-i 1731/2006 határozatával az ENSZ Biztonsági Tanácsa többek között úgy határozott, hogy a fegyverekre vonatkozó intézkedéseket nem alkalmazzák a halált nem okozó fegyvereken és lőszereken kívüli, olyan halált nem okozó katonai felszereléskészletekre, amelyeket az 1521/2003 határozat 21. bekezdése értelmében felállított bizottsághoz előzetesen bejelentettek, és kizárólag a libériai kormány rendőri és biztonsági erőinek tagjai által történő használatra szántak, akiket az Egyesült Nemzetek libériai missziójának 2003. októberi megkezdését követően világítottak át és képeztek ki.

3. A fegyverembargó alóli mentesség a pénzügyi segítségnyújtásra is vonatkozik, ezért a 234/2004/EK tanácsi rendeletet ennek megfelelően módosítani kell.

4. A 234/2004/EK rendelet bizonyos feladatokkal ruházza fel a nemzeti hatóságokat és újra kellene gondolni e hatóságok bemutatását, hogy kezelni lehessen bizonyos kérdéseket, amelyek olyan európai területeken lévő hatóságokkal kapcsolatosak, amelyek külkapcsolataiért egy tagállam felelős.

5. E javaslat a Bizottság 2007. január 31-i COM (2007) 40 javaslata helyébe lép.

6. Javaslat

A TANÁCS RENDELETE

a Libériával szembeni egyes korlátozó intézkedésekről szóló 234/2004/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 60. és 301. cikkére,

tekintettel a Libériával szembeni egyes korlátozó intézkedések módosításáról és megújításáról szóló, 2007. február 12-i 2007/93/KKBP közös álláspontra[1],

tekintettel a Bizottság javaslatára,

mivel:

7. A Libériával szembeni korlátozó intézkedésekről szóló 2004/137/KKBP közös álláspont[2] előírta a Libériáról szóló 1521/2003/ENBT-határozatban ismertetett intézkedések végrehajtását, beleértve a fegyverembargót és a Libériának a katonai tevékenységekkel kapcsolatosan nyújtott technikai és pénzügyi segítség megtiltását.

8. Az Egyesült Nemzetek Biztonsági Tanácsának 1647/2005, 1683/2006, 1689/2006 és 1731/2006 számú határozataival összhangban a 2006/31/KKBP[3], a 2006/518/KKBP[4] és a 2007/93/KKBP közös álláspont ismét megerősítette a 2004/137/KKBP közös álláspont korlátozó intézkedéseit, és bizonyos módosításokról rendelkezett.

9. A 234/2004/EK tanácsi rendelet[5] tiltja a katonai tevékenységekkel kapcsolatos technikai és pénzügyi segítség nyújtását Libériának, valamint a nyersgyémántok behozatalát Libériából.

10. A libériai események előrelépése fényében az ENSZ Biztonsági Tanácsa 2006. december 20-án elfogadta a 1731/2006 határozatot, amely megújította az 1521/2003 határozat által előírt megszorító intézkedéseket, és úgy határozott, hogy a fegyverekre vonatkozó intézkedéseket nem alkalmazzák a halált nem okozó fegyvereken és lőszereken kívüli, olyan halált nem okozó katonai felszereléskészletekre, amelyeket az 1521/2003 határozat (21) bekezdése értelmében felállított bizottsághoz előzetesen bejelentettek, és kizárólag a libériai kormány rendőri és biztonsági erőinek tagjai által történő használatra szántak, akiket az Egyesült Nemzetek libériai missziójának 2003. októberi megkezdését követően világítottak át és képeztek ki.

11. A 2007/93/KKBP közös álláspont kiegészítő mentességet biztosít az ilyen készletekre és a Közösséget cselekvésre szólítja fel.

12. Célszerű a 234/2004/EK tanácsi rendelet módosítása az illetékes hatóságok bemutatása tekintetében.

13. E módosítást az 1731/2006/ENBT határozat elfogadásának napjára visszamenő hatállyal kell elfogadni.

14. A 234/2004/EK rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

A 234/2004/EK rendelet a következőképpen módosul:

a) A 3. cikk helyébe a következő szöveg lép:

„3. cikk

15. A szolgáltató letelepedésének helye szerinti tagállam illetékes hatóságai, amint az 1. mellékletben felsorolt honlapok jelzik, a 2. cikktől eltérve engedélyezhetik az alábbiak nyújtását:

a) technikai segítségnyújtás, finanszírozás vagy pénzügyi segítségnyújtás, amely a következőkhöz kapcsolódik:

i. fegyverek és ahhoz kapcsolódó felszerelések, amennyiben a segítségnyújtást vagy a szolgáltatásokat kizárólag az Egyesült Nemzetek libériai missziója támogatására és használatára szánják, vagy

ii. fegyverek és lőszerek, amelyeket korlátozásmentes műveleti felhasználás céljából továbbra is a különleges biztonsági szolgálat őriz meg, és amelyeket 2006. június 13-a előtt az Egyesült Nemzetek Biztonsági Tanácsa 1521/2003 határozatának (21) bekezdésével létrehozott bizottság jóváhagyásának megfelelően szolgáltattak a szolgálat tagjainak gyakorlatozás céljából;

b) finanszírozás vagy pénzügyi segítségnyújtás, amely a következőkhöz kapcsolódik:

i. kizárólag a libériai rendőrség vagy a libériai fegyveres erők képzésének és reformjának nemzetközi programja támogatására szánt, vagy az azok által használt fegyverek és azokhoz kapcsolódó felszerelések, amennyiben az Egyesült Nemzetek Biztonsági Tanácsa 1521/2003 határozatának (21) bekezdésével létrehozott bizottság jóváhagyta a szóban forgó fegyverek és az ahhoz kapcsolódó felszerelések kivitelét, értékesítését, beszerzését vagy átszállítását,

ii. kizárólag humanitárius vagy védelmi felhasználásra szánt, halált nem okozó katonai felszerelések, amennyiben az Egyesült Nemzetek Biztonsági Tanácsa 1521/2003 határozatának (21) bekezdésével létrehozott bizottság jóváhagyta a szóban forgó felszerelések kivitelét, értékesítését, beszerzését vagy átszállítását, vagy

iii. a libériai kormány rendőri és biztonsági erőinek tagjai használatára szánt fegyverek és lőszerek, akiket az Egyesült Nemzetek libériai missziójának 2003. októberi megkezdését követően világítottak át és képeztek ki, amennyiben az Egyesült Nemzetek Biztonsági Tanácsa 1521/2003 határozatának (21) bekezdésével létrehozott bizottság jóváhagyta a szóban forgó fegyverek és lőszerek kivitelét, értékesítését, beszerzését vagy átszállítását.

iv. a libériai kormány rendőri és biztonsági erőinek olyan tagjai használatára szánt halált nem okozó fegyvereken és lőszereken kívüli, halált nem okozó katonai felszerelések, akiket az Egyesült Nemzetek libériai missziójának 2003. októberi megkezdését követően világítottak át és képeztek ki, amennyiben az Egyesült Nemzetek Biztonsági Tanácsa 1521/2003 határozatának (21) bekezdésével létrehozott bizottságot értesítették a szóban forgó fegyverek és lőszerek kiviteléről, értékesítéséről, beszerzéséről vagy átszállításáról.

16. Nem adható engedély olyan tevékenységekhez, amelyeket már elvégeztek.”

b) A 4. cikk helyébe a következő szöveg lép:

„4. cikk

17. Amennyiben e tevékenységeket az Egyesült Nemzetek Biztonsági Tanácsa 1521/2003 határozatának (21) bekezdésével létrehozott bizottság előzetesen jóváhagyta, a szolgáltató letelepedésének helye szerinti tagállam illetékes hatósága, amit azt az I. mellékletben felsorolt honlap jelzi, a 2. cikktől eltérve engedélyezheti az alábbiakkal kapcsolatos technikai segítség nyújtását:

a) kizárólag a libériai rendőrség vagy a libériai fegyveres erők kiképzésének és reformjának nemzetközi programja támogatására szánt, vagy az azok által használt fegyverek és azokhoz kapcsolódó felszerelések,

b) kizárólag humanitárius vagy védelmi célokra szánt, halált nem okozó katonai felszerelések. vagy

c) a libériai kormány rendőri és biztonsági erőinek tagjai használatára szánt fegyverek és lőszerek, akiket az Egyesült Nemzetek libériai missziójának 2003. októberi megkezdését követően világítottak át és képeztek ki.

Az Egyesült Nemzetek Biztonsági Tanácsa 1521/2003 határozatának (21) bekezdésével létrehozott bizottság jóváhagyását a szolgáltató letelepedésének helye szerinti tagállam illetékes hatóságán keresztül kell kérni, amint az I. mellékletben szereplő honlap jelzi.

A c) pontban említett fegyverekkel és lőszerekkel kapcsolatos technikai segítségnyújtás jóváhagyására az érintett tagállam kormánya és Libéria kormánya közös kérelmet nyújtanak be az Egyesült Nemzetek Biztonsági Tanácsa 1521/2003 határozatának (21) bekezdésével létrehozott bizottságnak.

18. Nem adható engedély olyan tevékenységekhez, amelyeket már elvégeztek.”

c) A szöveg a következő, 8a. cikkel egészül ki:

„8a. cikk

19. A tagállamok kijelölik az e rendeletben említett illetékes hatóságokat és azonosítják azokat az 1. mellékletben felsorolt honlapokon, vagy azokon keresztül.

20. A tagállamok e rendelet hatálybalépését követően haladéktalanul értesítik a Bizottságot az illetékes hatóságaikról, és minden későbbi módosításról.”

2. cikk

A 234/2004/EK rendelet 1. melléklete helyébe e rendelet 1. melléklete lép.

3. cikk

Ez a rendelet az Európai Unió Hivatalos Lapjában történő közzétételét követő napon lép hatályba. Ezt a rendeletet 2006. december 21-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, …-án/-én

a Tanács részéről

az elnök

1. MELLÉKLET

A 3. és a 4. cikkben említett illetékes hatóságokra vonatkozó információkat tartalmazó honlapok és az Európai Bizottság címe az értesítések tekintetében

(a tagállamok egészítik ki)

BELGIUM

BULGÁRIA

CSEH KÖZTÁRSASÁG

DÁNIA

NÉMETORSZÁG

ÉSZTORSZÁG

GÖRÖGORSZÁG

SPANYOLORSZÁG

FRANCIAORSZÁG

ÍRORSZÁG

OLASZORSZÁG

CIPRUS

LETTORSZÁG

LITVÁNIA

LUXEMBURG

MAGYARORSZÁG

MÁLTA

HOLLANDIA

AUSZTRIA

LENGYELORSZÁG

PORTUGÁLIA

ROMÁNIA

SZLOVÉNIA

SZLOVÁKIA

FINNORSZÁG

SVÉDORSZÁG

EGYESÜLT KIRÁLYSÁG

Az Európai Bizottság értesítési címe:

European Commission (Európai Bizottság)

DG External Relations (Külkapcsolati Főigazgatóság)

Directorate A. Crisis Platform and Policy Coordination in CFSP (A. Igazgatóság – Válságplatform és KKBP szakpolitikai koordináció)

Unit A2. (A2. egység)

Crisis Management and Conflict Prevention (Válságkezelés és konfliktusmegelőzés)CHAR 12/106

B-1049 Bruxelles/Brüsszel (Belgium)

e-mail: relex-sanctions@ec.europa.eu

Tel:. 00 (322) 295 55 85, 296 61 33

Fax: (32 2) 299 08 73

[1] HL L 41., 2007.2.13., 17. o.

[2] HL L 40., 2004.2.12., 35. o. A 2004/902/KKBP közös állásponttal módosított közös álláspont (HL L 379., 2004.12.24., 113. o.).

[3] HL L 19., 2006.1.24., 38. o.

[4] HL L 201., 2006.7.25., 36. o.

[5] HL L 40., 2004.2.12., 1. o. A legutóbb a […]/2007/EK rendelettel (HL L […]., /2007.6. […], […]. o.) módosított rendelet